Source: http://publish.kuopio.fi/cgi/DREQUEST.PHP?page=meetingitem&id=2018533722-7
Timestamp: 2019-09-21 23:58:09+00:00
Document Index: 11106915

Matched Legal Cases: ['§ 59', '§ 272', '§ 272', '§ 59', '§ 272', '§ 59', '§ 272', '§ 59', '§ 59']

Pöytäkirja 13.12.2018/Pykälä 97
Lausunto Itä-Suomen hallinto-oikeudelle / Ympäristö- ja rakennuslautakunnan päätös 23.8.2018 § 59 / Rakennuslupa 23.4.2018 § 272, D 18-254-R / 297-34-163-34 / Katajalehdonkatu 8
Rakennustarkastaja Ilkka Korhonen on 23.4.2018 § 272 myöntänyt rakennusluvan omakotitalon, viiden paritalon, autotalli/katos/jätevaraston, autokatoksen ja saunarakennuksen rakentamiseen sekä omakotitalon ja talousrakennuksen purkamiseen kiinteistölle 297-34-163-34 osoitteeseen Katajalehdonkatu 8. Rakennusluvasta tehtiin kaksi oikaisuvaatimusta (kiinteistöt 297-34-163-7 ja 297-34-163-5).
Ympäristö- ja rakennuslautakunta 23.8.2018 § 59 hylkäsi oikaisuvaatimukset ja piti rakennuslupapäätöksen kokonaisuudessaan voimassa. Lautakunta lisäsi lupamääräyksen, jossa edellytetään rakennushankkeeseen ryhtyvää sopimaan rakentamisen aikaisista liikennejärjestelyistä kunnallisteknisen suunnittelun kanssa ennen rakennustöihin ryhtymistä.
Oikaisuvaatimuksen tekijät ja lisäksi kiinteistön 297-34-163-33 omistajat ovat valittaneet päätöksestä edelleen Itä-Suomen hallinto-oikeuteen.
Esitys Ympäristö- ja rakennuslautakunta antaa seuraavan lausunnon hallinto-oikeudelle niiltä osin, kun asiassa on esitetty uusia vaatimuksia tai perusteita.
Valituksessa on esitetty, ettei lautakunta ole puuttunut riittävästi alueen liikennemäärän kasvuun ja ettei heillä ole naapureina ollut mahdollisuutta asekaavamuutoksen yhteydessä vaikuttaa ko. tontin tehokkuusluvun kasvuun.
Kyseisen asemakaavan ehdotusvaiheessa muistutuksen ovat jättäneet Katajalehdonkatu 6 asukkaat, koskien kaavan eri vaihtoehtoja.
Ympäristö- ja rakennuslautakunta toteaa, että lainvoimaisessa asemakaavassa vahvistettua e= 0.35 tonttitehokkuutta ei voida rakennuslupavaiheessa tiukentaa. Alueen liikennemäärien kasvun tai liikennejärjestelyjen osalta rakennusvalvontaviranomainen ei ole toimivaltainen viranomainen ko. asiassa.
Valituksessa on esitetty, että ympäristö- ja rakennuslautakunnan pitämästä katselmuksesta olisi pitänyt ilmoittaa naapurikiinteistön haltijoille. Kysymyksessä ei ole maankäyttö- ja rakennuslain 133 § tarkoittama alkukatselmus, vaan kysymyksessä on ollut rakennuspaikalla käynti. Kaikki viereiset ja vastapäiset naapurit on kuultu viran puolesta maankäyttö- ja rakennusasetuksen menettelysääntöjen mukaisesti.
Kiinteistön 297-34-163-33 omistajilla ei ole valitusoikeutta ympäristö- ja rakennuslautakunnan päätöksestä, koska kyseisen kiinteistön omistajat eivät ole tehneet viranhaltijapäätöksestä oikaisuvaatimusta. Tältä osin Itä-Suomen hallinto-oikeuden tulee jättää valitus tutkimatta.
Ympäristö- ja rakennuslautakunta toteaa lausuntonaan, että valitus tulee hylätä perusteettomana edellä mainituin perustein ja toistaa rakennustarkastajan päätöksessä esitetyt perustelut 23.4.2018 § 272 ja lisäksi ympäristö- ja rakennuslautakunta toistaa aiemmassa päätöksessään (23.8.2018 § 59) esittämänsä asiat.
− rakennuslupahakemus 18.1.2018
− lainhuutotodistus 18.12.2017
− valokuvat purettavista rakennuksista
− viran puolesta lähetetyt naapureiden kuulemiskirjeet 26.1.2018
− naapurin kuuleminen 297-34-163-35
− naapurin kuuleminen 297-34-163-7 ja 297-34-163-5
− naapurin kuuleminen 297-34-163-33
− kirje Katajalehdonkadun asukkaiden kommentointi 12.2.2018
− viran puolesta lähetetyt naapureiden kuulemiskirjeet 8.3.2018
− naapurin kuuleminen 297-34-163-7 ja 297-34-163-5 ja kirje Katajalehdonkadun ja Luukkosenkujan asukkainen kommentointi 21.3.2018
− hakijan vastine naapurin kuulemiseen 27.3.2018
− kosteudenhallintaselvitys/-suunnitelma
− selvitys rakennuspaikan perustamis- ja pohjaolosuhteista
− rakennushankkeesta annetut lausunnot (kooste)
− kulttuurihistoriallisen museon lausunto 14.3.2018
− rakennuslupapäätös 23.4.2018 § 272
− pääpiirustukset 40 kpl
− ympäristö- ja rakennuslautakunnan päätöksen 23.8.2018 § 59 päätösotteet 27.8.2018 5 kpl
− ympäristö- ja rakennuslautakunnan päätös 23.8.2018 § 59
− liikenneinsinöörin lausunto 2.7.2018
− oikaisuvaatimus 8.5.2018 kiinteistöt 297-34-163-7 ja 297-34-163-5
− vastinepyyntö 14.5.2018
− hakijan vastine oikaisuvaatimukseen 24.5.2018
asemakaava n:o 653 ja asemakaavan selostus
4021/2018 Lausuntopyyntö ja valitus (Ei julkaista internetissä)